नाबालिग से ज्यादती, मां और बेटे के खिलाफ केस
बारां. मोठपुरथाना पुलिस ने मां के सहयोग से एक जने द्वारा नाबालिग के साथ ज्यादती करने के बाद पुत्र मां के खिलाफ मामला दर्ज कर जांच शुरू कर दी है।
एएसआई भंवरसिंह ने बताया कि खानपुर क्षेत्र के डूडी गांव निवासी रोहित किराड़ का नारायणपुरा में अपने रिश्तेदारों के यहां पर आना-जाना लगा रहता था। 26 फरवरी को रोहित ने नाबालिग को गांव के बाहर फोन कर बुलाया और अपने गांव ले आया। बाद में घर पर पहुंचने पर रोहित की मां ने दोनों को एक कमरे में बंद कर दिया। बाद में 27 को सुबह दरवाजा खोलने के बाद रोहित नाबालिग को खानपुर से बारां की बस में छोड़ गया। बाद में नाबालिग बारां से अपने घर पहुंची। तीन दिन तक सदमे में रहने के बाद जब परिजनों ने उदास होने का कारण पूछा तो शुक्रवार को परिजनों को पूरी घटना की जानकारी दी और थाने में आकर मामला दर्ज करवाया। पुलिस ने मामले की जांच शुरू कर दी है।
hin_Deva hin_Deva hin_Deva